יציאה מהארץ עם סל-קל ו/או עגלת תינוק בנוסף לזכאות הכבודה.
הטסת התינוק/ות בכיוון אחד חינם, בתשלום מיסי נמל בלבד.
שינוי ראשון בכרטיס חזרה לישראל ללא עלות (באמצעות מוקד השירות הטלפוני של אל על), ללא תשלום דמי שינוי וטיפול.
יחידת כבודה נוספת חינם לכל נוסע, בטיסה לישראל.
רכישת כבודה עודפת בטיסה לישראל בהנחה של 50%, לרוכשים מראש.
הזמנת עריסה מראש, בכפוף לזמינות מושבים מתאימים בטיסות.
מסלול מקוצר בחזרה לישראל עם הילדים, ביצוע צ’ק אין בדלפקי מחלקת העסקים.
ההטבות מיועדות להורה/הורים לעתיד, הנמצאים בתהליך פונדקאות או אימוץ מחוץ לישראל, וכן לעוד 2 נלווים הנוסעים עימם באחד הכיוונים לפחות. ההטבות תקפות ברכישת כרטיסי טיסה הלוך ושוב המתחילים בתל אביב בטיסות אל על וסאן דור הסדירות.
לאחר רכישת כרטיס טיסה, יש לפנות למוקד השירות הטלפוני לטובת מימוש ההטבות. על הלקוח יהיה להציג אישור בכתב, כי הוא נמצא בתהליך פונדקאות/ אימוץ, במדינה בה מתקיים התהליך.
בטיסות אל על ליעדי אירופה, הטבות כבודה, שינוי תאריך החזרה ועריסה יינתנו לרוכשים כרטיס בתעריף Classic או Flex.
בטיסות ליעדי המשך, הטסת התינוק תתאפשר ללא עלות. השינוי הראשון ללא דמי שינוי תקף גם על קטעי המשך המוזמנים בכרטיס ובתעריף אל על. הטבת כבודה ועריסת תינוק בתוקף בטיסות המשווקות ומופעלות על ידי אל על בלבד, לא תקף בטיסות Code Share.
יתכן כי במסגרת שינוי כרטיס הטיסה ייגבו הפרשי מחירים במידה ומחלקת הרישום המקורית איננה זמינה. בכפוף לתנאים המלאים כפי שיפורסמו על ידי החברה.